Pyry Santahuhta

Pyry Aarne Valtteri Santahuhta (s. 22. maaliskuuta 1999 Kankaanpää) on suomalainen pika-aitajuoksija. Hän edustaa Kankaanpään seudun Leiskua ja häntä valmentaa Matti Kero.

Santahuhta on saavuttanut sisäratojen SM-kilpailuissa pronssia 60 metrin aitajuoksussa 2022. Kalevan kisoissa hän on sijoittunut 110 metrin aitajuoksussa parhaimmillaan neljänneksi 2020 ja 2023.

Santahuhta juoksi 110 metrin aitajuoksuennätyksensä 14,01 Porvoossa 9. elokuuta 2023. 60 metrin aidat hän on juossut hallissa parhaimmillaan aikaan 7,97 (Helsinki 29. tammikuuta 2023).

Lähteet 

Suomalaiset pika-aitajuoksijat
Vuonna 1999 syntyneet
Elävät henkilöt